b'\n_START_ARTICLE_\nJody Scheckter\n_START_SECTION_\n\xc5\xbdivljenjepis\n_START_PARAGRAPH_\nJody David Scheckter, bolj znan kot Jody Scheckter, je upokojeni ju\xc5\xbenoafri\xc5\xa1ki dirka\xc4\x8d Formule 1, svetovni prvak v sezoni 1979, ko je zmagal v notranjem Ferrarijevem dvoboju z mladim Kanad\xc4\x8danom Gillesom Villeneuvom za sedem to\xc4\x8dk. Oba sta s tremi zmagami kon\xc4\x8dala pred Avstralcem Alanom Jonesom, ki je zbral \xc5\xa1tiri zmage, a pokopalo ga je kar \xc5\xa1est odstopov. \xc5\xbde dve leti prej, v sezoni 1977, je s privatnim mo\xc5\xa1tvom Wolf osvojil drugo mesto v prvenstvu, v sezonah 1974 in 1976 pa s Tyrrellom \xc5\xa1e dve tretji mesti. Sezona po naslovu, 1980, je bila porazna z le dvema to\xc4\x8dkama na Veliki nagradi zahodnih ZDA 1980, tako da se je po koncu te sezone upokojil.'